Ειλικρινά προβληματίστηκα πολύ για τον αν θα έπρεπε να γράψω μια κριτική ή Όχι. "Έλα μωρέ λέω..σιγά,τι έγινε, ένα βράδυ έμεινες, δεν αγόρασες δα και το σπίτι, ούτε έπεσε το ταβάνι στο κεφάλι σου για να σε πλακώσει."
Όμως όχι, πρέπει να πω δυό λόγια, δεν επιτρέπω πια στον εαυτό μου ανούσιους συμβιβασμούς.
Μικρό σπίτι....Στην κυριολεξία, θα το περιέγραφα "μικροσκοπικό δωμάτιο". Στην μια πλευρά του δωματίου το κρεβάτι, στην άλλη ο μικροσκοπικός πάγκος κουζίνας και το wc, στην άλλη η μπαλκονόπορτα και στην άλλη η κεντρική είσοδος και η ντουλάπα. Όλα σε απόσταση αναπνοής.
Μπορείς σχεδόν, να κάθεσαι στο κρεβάτι και συγχρόνως να πλένεις πιάτα στην απέναντι πλευρά του δωματίου ή να έχεις σχεδόν μπεί στο wc. Τραπεζάκι για να ακουμπήσεις κάτι επάνω πχ την τσάντα σου ή ένα ποτήρι καφέ , ανύπαρκτο ! ΔΕΝ χωράει. Για να πάρω το κολατσιό μου που είχα μαζί μου, έπρεπε να κάνω "πικ-νικ" πάνω στο κρεβάτι. Ραγισμένος και κωλλημένος νιπτήρας στο μπάνιο, σπασμένο και βρώμικο γεμάτο τρίχες σιφωνι wc.Στην ντουλάπα μέσα ΜΙΑ ΜΟΝΟ κρεμάστρα(τις κλέβουνε λέει γι'αυτό δεν τις αναπληρώνει), πεσμένο ράφι μέσα σε αυτήν, κακοδιπλωμένες κουβέρτες από τους προηγούμενους πελάτες.
Στα θετικά του, το άνετο και μεγάλο μπαλκόνι με το τραπέζι του και τις δυο πολυθρόνες καθώς και οι φρεσκοπλυμένες πετσέτες.
Δεν θα έγραφα τίποτα από όλα αυτά, αλλά όταν προσπάθησα να τα επισημάνω καλοπροαίρετα στην κα. Κική, δεν με άφηνε καν, να ολοκληρώσω μια πρόταση. Είχε μια απάντηση - δικαιολογία για όλα και επικαλέστηκε τις άριστες κριτικές προηγουμενων πελατών. Και βέβαια, το ρεζουμέ της απάντησής της ήταν: "Για αυτά που πληρώνετε, τι περιμένατε?"